Շիրակացու ճեմարան

Երևանի Անանիա Շիրակացու անվան ճեմարանը ստեղծվել է 1990 թվականին Հայաստանի կառավարության որոշմամբ: Ճեմարանի մասին Ճեմարանը հանրակրթական ուսումնական հաստատություն է, որը հնարավորություն է ընձեռում Հայաստանի, Սփյուռքի և արտասահմանյան երկրների շնորհաշատ երեխաներին ստանալ լիարժեք ու բարձրակարգ կրթություն։ Ճեմարանը իրականացնում է շնորհալի երեխաների կրթության կազմակերպման և օժտվածության խնդիրների ուսումնասիրման հեղինակային ծրագիրը։ Ճեմարանը 2007 թ.-ից անդամակցել և համագործակցում է տարբեր միջազգային կառույցներ հետ և իր որդեգրած սկզբունքների ոգով կրթական ծրագրերը համատեղում է համամարդկային և կամային բարձր որակներ ձևավորող ծրագրերի իրականացման հետ։ Մենք ապահովում ենք հայ ժողովրդի ազգային առաջադեմ ավանդույթների ոգով սովորողների դաստիարակություն քաղաքացիական և համամարդկային արժեքների ձևավորում անձի բազմակողմանի և ներդաշնակ զարգացում հանրակրթական խոր գիտելիքներ լիարժեք և բարձրակարգ միջնակարգ կրթություն Ընդունելություն Առաջին դասարանի ընդունելությունը իրականացվում է դիմորդի բժշկահոգեբանական պատրաստվածության հիման վրա համապատասխան հանձնաժողովի երաշխավորությամբ։ Համալիրի կրտսեր, միջին և ավագ դպրոցների վճարովի համակարգ կարող են ընդունվել քննությունների արդյունքների հիման վրա՝ մրցութային ընտրությամբ։ Պետպատվերով ուսուցման տեղեր կարող են ընդունվել 7-րդ դասարանն ավարտած աշակերտները մրցութային ընտրությամբ։ Ուսուցում Ուսումնական տարին սկսվում է սեպտեմբերի 1-ից։ Ուսումնական խմբերում սովորողների թիվը 12-18 է։ Ճեմարանի կրթական գործընթացը կազմակերպվում է նաև երկարացված օրվա և շուրջօրյա աշխատակարգերով։ Արտասահմանյան երկրներից ժամանած, ինչպես նաև նախորդ դպրոցում օտար լեզվով կրթություն ստացած սաների համար ճեմարանում կազմակերպվում է անհատական ուսուցում։ Նման սաների ուսուցման լեզուն ժամանակավորապես կարող է լինել ոչ հայերեն, մինչև ինտենսիվ ուսուցմամբ հայերենի անհրաժեշտ իմացության ձեռք բերումը։ Ճեմարանում սովորել և սովորում են հայ և օտարազգի աշակերտներ ԱՄՆ-ից, Կանադայից, Անգլիայից, Իտալիայից, Մեքսիկայից, Կիպրոսից, Իսրայելից, Իրանից, Լիբանանից, Ավստրիայից, Լեհաստանից, Հնդկաստանից, Սիրիայից, Շվեդիայից, Ռուսաստանից, Ուկրաինայից և ԱՊՀ այլ երկրներից։ 11-րդ և 12-րդ դասարաններում սաների նախընտրած առարկաներից կազմակերպվում է տարբերակված խորացված ուսուցում։ Համալիրի սովորողներին տրվում է սնունդ, անհրաժեշտության դեպքում՝ հանրակացարան։ Սովորողների տեղափոխումը իրականացվում է 50-ից ավելի երթուղիներով։ Պետպատվերով սովորող սաներին տրվում է կրթաթոշակ։ Գերազանց առաջադիմությամբ, միաժամանակ հանրապետական կամ միջազգային օլիմպիադաների հաղթող սաներին տրվում է անվանական կրթաթոշակ։ Ուսման մեջ չառաջադիմող, ինչպես նաև ճեմարանի վարքականոնի պահանջներին չհամապատասխանող սովորողներն ազատվում են ճեմարանից։ Արտաուսումնական առօրյա Արտաուսումնական ժամերին կազմակերպվում է ինքնուրույն դասապատրաստում, գործում են երգչախումբ, կերպարվեստի, պարի և թատերական ստուդիաներ, առարկայական ֆակուլտատիվներ, սպորտային սեկցիաներ և այլն։ Մեր կառույցները և համակարգը Համալիրում գործում են առարկայական ամբիոններ և լաբորատորիաներ գրադարան տեղեկատվական հաղորդակցման տեխնոլոգիաների կենտրոն ժամանակակից համակարգչային կաբինետներ բուժական և կենցաղային սպասարկման ծառայություններ հոգեբանական ծառայություն հոգեբանության գիտահետազոտական լաբորատորիա լոգոպեդական ծառայություն ծնողական համալսարան մարզաառողջարարական համալիր հանրակացարան «Հեքիաթ» ամառանոցը Հանքավանում Համալիրի կառավարման համակարգում իրենց կարևոր դերն ունեն ծնողական խորհուրդը և «Ճեմարանականների միություն» հասարակական կազմակերպությունը։ Աշխատակիցներ Ճեմարանի մանկավարժական աշխատակազմի ընդունելությունը կատարվում է մրցութային ընտրությամբ, որն իրականացվում է համապատասխան բնագավառում հանրապետության ճանաչված մասնագետների, ինչպես նաև հոգեբանության և մանկավարժության ոլորտի հայտնի ներկայացուցիչների կողմից։ Ներկայումս ճեմարանում աշխատող ուսուցիչների գերակշռող մասը հանրապետությունում իրենց գործի հմուտ մասնագետներ են, որոնցից 15-ը գիտությունների թեկնածուներ են։ Ճեմարանի գիտախորհրդատվական աշխատանքներում ներգրավված են հանրապետությունում ճանաչված անվանի գիտնականներ։ Նրանց թվում են 10 գիտությունների թեկնածուներ, 7 դոկտոր-պրոֆեսորներ և ԳԱԱ 2 թղթակից անդամներ։ Մեր շրջանավարտները Ճեմարանի բոլոր 1179 շրջանավարտները ընդունվել են բուհ իրենց նախընտրած մասնագիտություններով։ Տասնյակ ճեմարանականներ սովորել և սովորում են արտասահմանյան երկրներում (Ռուսաստան, ԱՄՆ, Գերմանիա, Իսրայել, Հունաստան, Անգլիա, Չինաստան, Ֆրանսիա, Թայլանդ, Կիպրոս, Իտալիա, ԱՊՀ երկրներ)։ Ճեմարանը կրթության համահայկական կենտրոնի և միջազգային դպրոցի ճանապարհին 2008 թ. - ճեմարանը ԱՊՀ երկրների միջազգային բակալավրիատի դպրոցների ասոցիացիայի անդամ։ 2011 թ.-ի օգոստոսից ճեմարանի կրտսեր դպրոցը, իսկ 2012 թ. սեպտեմբերից՝ միջին դպրոցը, ճանաչվել են միջազգային բակալավրիատի թեկնածու դպրոցներ։ Ճեմարանը շարունակում է իր աշխատանքները կրտսեր դպրոցի (PYP)և միջին դպրոցի ծրագրի (MYP) իրականացման ավտորիզացիայի ուղղությամբ։ 2009 թ. - ճեմարանը «Ռաունդ Սքվեր» (ՌՍ) միջազգային դպրոցների համաշխարհային ասոցիացիայի տարածաշրջանային անդամ դպրոց, իսկ 2010 թ.՝ լիիրավ անդամ։ 2009 թ.-ից սկսված ճեմարանը ակտիվորեն մասնակցում է ՌՍ-ի շրջանակներում աշակերտների փոխանակման, հանրությանը ծառայությունների մատուցման և այլ ծրագրերի՝ աշխարհի տարբեր երկրներում։ 2010 թ. սեպտեմբերին ճեմարանը «Մայքրոսոֆթ» ընկերության համաշխարհային գրասենյակի կողմից ճանաչվել է աշխարհի ամենաառաջավոր նորարար դպրոցներից մեկը, և հոկտեմբերին ճեմարանի պատվիրակությունը մասնակցել է Քեյփթաունում Մայքրոսոֆթի կազմակերպած «Նորարար կրթություն» համաժողովին։ 2010 թ. նոյեմբերին Երևանի Անանիա Շիրակացու անվան ճեմարանը հանդիսավոր կերպով նշեց իր 20-ամյա հոբելյանը։ 2010 թ.-ից ճեմարանի կրտսեր դպրոցում իրականացվում է միջազգային բակալավրիատի (ՄԲ) ինտեգրված ծրագիրը՝ հետագայում ՄԲ անդամ դպրոց դառնալու նպատակով։ 2012 թ.-ի մայիսից ճեմարանը հանդիսանում է Ինֆորմացիոն Տեխնոլոգիաների Ձեռնարկությունների Միության /ԻՏՁՄ/ ասոցիացված անդամ։ Ճեմարանի ստեղծման գաղափարակիրը և հիմնադիր տնօրենը Աշոտ Ալիխանյանն է։ Ծանոթագրություններ Արտաքին հղումներ Շիրակացու Ճեմարանի Կանոնակարգ